אנשי הים התיכון

מפגש ראשון קהילת אבטח
2019-07-10 18:00 - 20:00 (Asia/Jerusalem)
מטרת הקבוצה היא להקים קהילה של אנשים אוהבי ים, שרוצים ביחד לקדם תהליכים, אירועים, חינוך והסברה שישמרו לנו על החוף ויקדמו את הקמתה של שמורה ימית אבטח – בין אשדוד לאשקלון.
לא צריך ידע מסויים או ניסיון. צריך רק אהבה לים ורצון להיות חלק מתהליך שישמור עליו ועל היצורים שבו לאורך שנים רבות. גם לדורות הבאים וגם לנו.
צעד מאוד משמעותי בזה, זה קודם כל להיפגש , להכיר ולשבת ביחד ולחשוב על רעיונות איך אנחנו כקהילה יכולים לתרום לים.

אני מזמינה אותכם למפגש הראשון שיתקיים כפיקניק משותף בחוף באשדוד ביום רביעי 10.7 בשעה 18:00.
תוכן המפגש
~~~~~~~~
1. נעשה הכרות עם המשתתפים
2. נקיים פיקניק משותף מלווה בשקיעה (: בבקשה ללא חד פעמי.
3. נעלה רעיונות לאיך אנחנו כקהילה יכולים לקדם שמירה על הים – החל מתכנון אירועים משותפים בחוף, קידום תהליכי חינוך והסברה, קמפינים תקשורתיים, קידום חוף ללא חד פעמי ועוד..
** תכנים נוספים לפגישה יתקבלו בברכה.
לשאלות נוספות פנו אלי בפרטי.
שני טובול- רכזת קהילת אבטח – 0508335796

סוד הגן הנעלם - גני ספוגים עמוקים בים התיכון
2019-07-08 19:00 - 20:30
הרצאה של טל אידן בנושא גני ספוגים עמוקים אל מול חופי הים התיכון בדגש על השמורה הימית המוצעת "ים פולג"
בהרצאתה תחשוף בפנינו החוקרת טל אידן את גני הספוגים המרהיבים שמתקיימים במעמקים של השמורה הימית המוצעת "ים פולג", בה הספוגים יוצרים בית גידול ייחודי, מקשרים בין גוף המים לקרקעית, מהווים מקור מזון לבעלי חיים שונים ומהווים כר פורה למחקרים פורצי דרך ברפואת האדם.
טל אידן- דוקטוראנטית באוניברסיטת תל אביב ממעבדתו של מיכה אילן, מקיימת בימים אלה מחקר פעיל ופורה בנושא ספוגי הים בים התיכון בשיתוף עם רשות הטבע והגנים הלאומיים. עבודתה, המוצגת בכנסי סביבה רבים, תומכת בשמירה על המערכת הימית בכל רמותיה.
במחקרה מנסה אידן להבין מה הם התנאים שמאפשרים את קיום גני הספוגים, האם גני הספוגים מהווים מקלט לבעלי חיים שלא מסוגלים יותר לחיות במים הרדודים בגלל שינויי אקלים והאם הפרטים בעומק וברדוד שייכים לאותן אוכלוסיות
מיקום: מרינת הרצליה- רחוב הצדף 1

פותחים קיץ נקי - בשמורת ראש הנקרה!
2019-07-05 08:00 - 12:00
צוללי משמר הים של ההתאחדות הישראלית לצלילה, בשיתוף פוצקר מועדון צלילה Putsker diving club, קהילות אנשי הים התיכון – Mediterranean People ופעילי שומרי החוף והים – גליל מערבי (ראש הנקרה-בצת-אכזיב-שבי ציון)
מזמינים אתכם להשתתף בניקיון חופים וים לכבוד פתיחת הקיץ!
מה בתוכנית?
בשעה 8:00 – התכנסות במועדון הצלילה "פוצקר", קפה והיכרות, איסוף מיכלים/ציוד, תדריך צלילה ובטיחות והתפצלות לפעילויות השונות.
התדריכים יתקיימו בזמן – אנא דייקו!
בשעה 09:00- התכנסות של מתנדבי ניקיון החוף והצוללים מהחוף בחוף אכזיב [לוז ומיקום סופי יתעדכנו בהמשך].
לאורך היום תפעל בחוף עמדת הסברה לציבור בנושא שמירת הים, שמורות ימיות ופסולת ימית. לאחר פעילויות הניקיון נשקול ונמיין את הפסולת כדי ללמוד מה מצאנו.
באיזה פעילויות אפשר לקחת חלק?
1. ניקיון חוף:
לניקיון החוף כווווולם מוזמנים עם המשפחה והילדים!
נאסוף אשפה מהחוף ונרכז אותה בעמדת המיון וההסברה
2. צלילת ניקיון בשמורת ראש הנקרה:
צלילה מהחוף. כדי להשתתף צריך רישיון צלילה 2 כוכבים (או רשיון מקביל), ביטוח בתוקף, צלילה חתומה בחצי שנה אחרונה וציוד צלילה מלא (או השכרה באופן עצמאי). את הציוד, כולל המיכל והמשקולות יש לאסוף ממעודון הצלילה.
3. צלילת ניקיון מסירה בשמורת ראש הנקרה:
אם תיהיה מספיק היענות נוציא סירה לצלילת ניקיון בקניון אכזיב המהמם! הדרישות זהות לדרישות לצלילת החוף בתוספת עלות של כ-150 ש"ח (230 ש"ח עם ציוד מלא)
שימו לב! מיכלים ומשקולות ללא עלות לנרשמים מראש על ידי ״משמר הים״ באיסוף עצמי ממועדון ״פוצקר״
כדי להשתתף בצלילות יש להירשם מראש-
אפשר לשלוח הודעה כאן, בעמוד האינסטגרם או ישירות לטלפון שמספרו 052-925-9933 (עין-אל)
*קיום הצלילות מותנה במצב הים
** קיום צלילה מסירה מותנה במינימום משתתפים

מפגש קהילת אבטח
2019-07-04 18:00 - 20:00
מטרת הקבוצה היא להקים קהילה של אנשים אוהבי ים, שרוצים ביחד לקדם תהליכים, אירועים, חינוך והסברה שישמרו לנו על החוף ויקדמו את הקמתה של שמורה ימית אבטח – בין אשדוד לאשקלון.
לא צריך ידע מסויים או ניסיון. צריך רק אהבה לים ורצון להיות חלק מתהליך שישמור עליו ועל היצורים שבו לאורך שנים רבות. גם לדורות הבאים וגם לנו.
צעד מאוד משמעותי בזה, זה קודם כל להיפגש , להכיר ולשבת ביחד ולחשוב על רעיונות איך אנחנו כקהילה יכולים לתרום לים.

אני מזמינה אותכם למפגש הראשון שיתקיים כפיקניק משותף בחוף באשדוד ביום חמישי ה4.7 בשעה 18
תוכן המפגש
~~~~~~~~
1. נעשה הכרות עם המשתתפים
2. נקיים פיקניק משותף מלווה בשקיעה (: בבקשה ללא חד פעמי.
3. נעלה רעיונות לאיך אנחנו כקהילה יכולים לקדם שמירה על הים – החל מתכנון אירועים משותפים בחוף, קידום תהליכי חינוך והסברה, קמפינים תקשורתיים, קידום חוף ללא חד פעמי ועוד..
** תכנים נוספים לפגישה יתקבלו בברכה.
לשאלות נוספות פנו אלי בפרטי.
שני טובול- רכזת קהילת אבטח – 0508335796

חוגגים שנה למעגל הגולשים
2019-06-22 18:00 - 21:30
לפני כשנה עשינו דבר מופלא!
קמנו בבוקר יום שישי ללא גלים, העמסנו את הגלשן על הרכב ויחד עם עוד כאלף גולשות וגולשים, נסענו לחוף.בסדר מופתי, בהבנה וסבלנות הצלחנו יחד לעשות את הבלתי יאומן. 992 גולשות וגולשים מכל הארץ ובכול הגילאים, הצליחו ליצור מעגל גולשים מושלם ולאחוז ידיים במשך שלוש דקות ובכך לשבור את שיא העולם..
את מה שחשנו במעגל, ההתרגשות, העוצמה, האחדות ועוד רגשות רבים ששמורים רק לנו, לא ניתן לתאר במילים. מעגל הגולשים השאיר בנו חותם שילוה אותנו לשארית חיינו ועל כך אנחנו מוקירים תודה.
בקרוב נציין שנה לשבירת השיא ואנחנו מתכבדים וגאים להזמין אותך לקחת חלק באירוע שאנחנו עורכים לכל מי שלקח חלק במעגל ולמי שליווה אותנו מאז ועד היום.
הארוע יתקיים ב:
יום שבת
22/6/2019
ים בר – הרצליה
מה הלו"ז?
18:00 פתיחת דלתות: נפגש על בירה והתפריט של הים בר ונחליף חוויות וזיכרונות מאותו הבוקר המופלא
18:30 דוד ארבל בהופעת חימום
19:30 להקת Angata בהופעת טכנו אפריקאי שתעיף אותנו לרקיע
לשמיעה בלינק:
https://youtu.be/AlqpsACWcW8
21:00 הגרלה.
בין המוזמנים יוגרל מתנות בהחלט שווה לחכות
*הארוע למוזמנים בלבד ובהרשמה מראש.
*חברכם/ן מוזמנים/ות בשמחה על בסיס מקום פנוי ובכפוף להרשמה מראש.
באהבה והוקרה
צוות מעגל הגולשים ⭕

ים יבשה - שמירה על הסביבה
2019-06-15 15:30 - 19:00
הזמנה לתושבי הגליל המערבי!
פותחים את עונת 2019 לשמירת הסביבה הימית,בחוף בצת (עמוד 27) ביום שבת -15.6 החל מהשעה 15:30.
בתוכנית: הדרכות לקהל הרחב בנושא שמירת הסביבה הימית והשמורה הימית ראש הנקרה -אכזיב.
"ים-יבשה" – יצירה תנועתית במרחב של החול והים, המוקדש לשימור הסביבה ומקורות המים.
האירוע ביוזמת קבוצת תושבים "שומרי החוף והים-גליל מערבי" וקהילות "אנשי הים התיכון", לקידום שמורות ימיות.
מתאים לכל הגילאים, ללא עלות ולטובת העלאת המודעות לשמירת הסביבה הימית . האירוע ללא כלים חד פעמיים.
לוח זמנים
————-
1530- התכנסות
1600- הדרכת פתיחה- הסביבה הימית בגליל המערבי ודיון פתוח של תושבי
( יובל אלון).
1645 – הדרכה מרכזית על השמורה הימית.
1800-"ים יבשה" -פרוייקט תנועה
1845-מעגל סיום
במסגרת הארוע יוצגו חומרי הסברה, בשלל נושאים ,תערוכת צילומי חוף קטנה,ויתקיימו מספר תחנות הפעלה בנושא זיהום ימי,ומגוון ביולוגי. מצב המאבק בבצת ועוד.
לוח הזמנים יעודכן בהמשך.
*- במסגרת היום הבינלאומי לריקוד המיועד לשימור ואקולגיה של מקווי מים. מבוצע על ידי קבוצת תנועה תושבי האזור.
לפרטים נוספים – יובל 0525578382
בפייסבוק-"שומרי החוף והים -גליל מערבי" ו"קיימא בגליל המערבי"
פרטים נוספים בעמוד הפייסבוק
"yam-yabasha"-a formal opening of the swimming sesson at Betzet Beach orgenized by the "people of the mediterranean sea"' an NGO organization dedicated to the preservation of our sea. This year highlight event will be "Yam-yabasha"- a dance project happening in the space of the sea and sand. This dance is part of a world wide project-"Global water dances".On this date 15.6 in 170 places around the world people will be dancing besides bodies of water to heighten communaly awareness about water issues. Welcome

פסטיבל הים הבינלאומי חוף דור
2019-06-07 10:00 - 18:00
ביום שישי ה-7.6 נחגוג את יום האוקיינוסים הבינלאומי
בפסטיבל הים בחוף דור
ונקרא יחד להקמת שמורות טבע ימיות למען הים התיכון
16:30-10:00 – תחנות הסברה והפעלה, משחקים, תחרות פיסול בחול, הרצאות, איפור גוף, סיורים, מנדלות על החוף, בניית רפסודות ועוד הפתעות
11:00– קבלת פנים למשט החותרים למען הקמת שמורות טבע ימיות
18:00-16:30 – הופעות מוסיקה על שפת הים
הפסטיבל יתקיים בטיילת חוף דור מדרום לבית הדייגים בית חאג'ג'.
הפעילות מתאימה לכל המשפחה!

משפחות חוקרות למען קידום שמורות ימיות
2019-05-31 15:00 - 17:00
משפחות חוקרות למען קידום שמורות ימיות
עיריית נתניה בשיתוף עם קהילת אנשי ים השרון, מזמינים אתכם לקחת חלק בקבוצת המשפחות החוקרות למען קידום השמורה הימית "ים פולג".
הצטרפו אלינו למפגש שני בסדרת "משפחות חוקרות את הים" בו נמשיך את התיעוד של היצורים הימיים בחוף הסלעי והחולי, באמצעות סקרים, זיהוי, מגדירים וצילום תמונות
יום שישי, כ"ו אייר תשע"ט 31/5/19, משעה 15:00 ועד 18:00 בחוף פולג. נפגשים ליד תחנת הצלה מס 11
הפעילות ללא עלות אך מספר המקומות מוגבל פרטים נוספים והרשמה אצל עינת צוקרמן טל בדוא"ל einat@ecoocean.comאו בנייד 052-3335511
*נא להצטייד ב: כובע, מים, קרם הגנה, מצלמה, סנדלים נוחים, זכוכיות מגדלת וכלי כתיבה.
מחכים לראותכם 😊

ניקיון עצמאות
2019-05-10 07:00 - 20:00
מזל טוב ישראל ! יום הולדת 71 !
כל כך יפה…. ומלוכלכת…
ולכן, לרגל יום העצמאות ה-71 ניפגש בחופים השונים ברחבי הארץ ופשוט ננקה!
נרים את כל מה שמפריע לנו בעין, כל מה שיכול לפגוע בחיות, בטבע ובבילוי שלנו ונציל כמה שיותר מהחופים בישראל!
אפשר לנקות כל חוף, שמורת טבע, אפילו ברחוב מתחת לבית שלכם!
אפשר לנקות במשך כל היום או למשך 10 דקות, כל פיסת ליכלוך שתאספו משמעותית ויכולה להציל חיים!
תארגנו את חבריכם, משפחותיכם ונהפוך את זה לאירוע כייפי ובתקווה אפילו לשגרה!
ביוזמת סטודנטים שאכפת להם מהטבע
בשיתוף עם :
צלול | Zalul Environmental Association
Ecoocean – למען הסביבה הימית
Boarderline-Surf Shop
לפרטים ושאלות: Yuval Ziv

חגיגות יום כדור הארץ
2019-05-04 10:00 - 14:00
חגיגות יום כדור הארץ בסימן הרחבת השמורות הימיות.
אנשי הים התיכון, החברה להגנת הטבע, רשות הטבע והגנים, המוזיאון הימי, ומשפחת פרן מזמינים אתכם להפנינג טבע ימי בשקמונה ובמוזיאון הימי הלאומי
לזכר רן פרן, ילד טבע חיפאי.
בואו לחגוג יום שכולו אהבה לכדור הארץ שהים מהווה 70% משטחו.
סדנאות, הרצאות, הדרכות, סיורים ומגוון פעילויות לכל המשפחה
וגם ה"כריש": אורח כבוד בביקור ראשון בחיפה 😊
בתוכנית אירועים בשני מקומות במקביל:
במוזיאון הימי הלאומי- הרצאות מרתקות!
10:30 "עולמה של בת הים הגדולה" על צבי ים ועוד, טל רז.
12:30 "עולמם של היונקים הימיים", ד"ר מיה אלסר.
וגם:
• סדנת יצירה מפסולת • תערוכה פעילה "גיבורי על ימיים" • סיור ארכיאולוגי על שקמונה.
בחוף שקמונה – פעילויות כיפיות בשמורה של חיפה!
סיור ניקיון חוף התכלת • שעת סיפור מוזיקלית בחוף • משחק מרחב בריחה צבי ים • סיורים ועוד.
פרטים נוספים בהמשך

חוף פולג בסכנה - משמרת מחאה
2019-04-17 15:30 - 18:00
חוף פולג בסכנה!
תכנית הרסנית להקמת שמונה מגדלים וקניון הולכת להחריב את אחד החופים המרכזיים בשרון, וכל זה בשביל להגדיל את הרווחים של יצחק תשובה, יזם התכנית.
התושבים בעיר ימים בנתניה נמצאים בעיצומה של מערכה מול רשויות התכנון והטייקונים שמקדמים את תכנית הבניה הרסנית הזו. שמורת האירוסים שנמצאת על קו החוף צפויה להיפגע מהתכנית ולהיעלם. קו החוף, שמשמש כחוף ציבורי למאות אלפי תושבים ותושבות באזור השרון, יהפוך לחוף פרטי של רצועת המלונות.
ביום רביעי, ה-17.04 יתקיים דיון בוועדה המקומית נתניה בשעה 16:30, ברח' הצורן 6, נתניה.
הצטרפו אלינו למשמרת מחאה לפני הדיון ובדיון עצמו כדי לתמוך בתושבים ובתושבות שרוצים להציל את החוף!

הרצאה: עיצוב, כלכלה מעגלית ומימוש יוזמות ופרוייקטים סביבתיים
2019-04-13 18:00 - 19:30
הרצאה של היזם הסביבתי יאיר אנגל על עיצוב, כלכלה מעגלית ומימוש יוזמות ופרויקטים סביבתיים.
באינגה בר בהרצליה: 18:00 הרמת כוסית לכבוד החג, 18:30 תחילת הרצאה.

מביאים את הים לכיכר הבימה - מקימים שמורות טבע ימיות
2019-04-12 11:00 - 13:00 | ככר הבימה תל אביב
גם הקיץ הזה הים שלנו יהיה בסכנה.
גם הקיץ הזה יוזרמו שפכים לים, הררי אשפה יצטברו בחוף ויגיעו לגופם של בעלי החיים בים, וקידוחי הגז והנפט ימשיכו לאיים עליו.
בשביל לשמור על החי והצומח בים, וכדי שבילוי קיצי בחוף לא יהפוך לזכרון רחוק, חייבות וחייבים להמשיך לדרוש הקמתן של שמורות טבע ימיות!
הצטרפו אלינו למיצג פתיחת עונת הרחצה ביום שישי, ה-12.04(תאריך פתיחת עונת הרחצה הרשמי לשנה זו) בשעה 11:00 בככר הבימה ודרשו מממשלת ישראל שמורות טבע בשיעור של 20% משטח הים התיכון בישראל!

מפגש פעילים ראשון: קהילת ים חוף הכרמל
2019-04-12 10:00

יום הכריש
2019-04-09 10:00 - 14:00 | פארק נחל חדרה, חדרה
בואו להכיר מקרוב את נקודת המפגש בין כרישים לאנשים. פרויקט "כרישים בזרם" מזמין אתכם לקבל הצצה לעולמם המופלא של כרישי הים התיכון . בתוכנית: פעיליות הסבר בנושא הסביבה הימית, הקרנת סרטוני כרישים מהשטח, הפעלות בחול, עמדת יצירה ירוקה, ציורי פנים ימיים ועוד.
ההשתתפות ללא תשלום.

ניקיון חוף ניצנים ביום המעשים הטובים
2019-04-02 11:00 - 12:30 | חוף ניצנים
אנשי הים התיכון, ואנשי רשות הטבע והגנים מזמינים אתכם להצטרף לניקוי חוף ניצנים ביחד עם סטודנטים ממכללת סמי שמעון באשדוד.

מצעד האקלים - מגמה ירוקה
2019-03-29 10:00 - 14:00
זהו המאבק הפוליטי והחברתי המשמעותי ביותר של המאה הזו /// ב-29.3 אנחנו נאבקים על החיים עצמם, במזרח התיכון ובכלל!
ביום שישי ה- 29.3.2019 יתקיים מצעד האקלים, האירוע הסביבתי הגדול ביותר בישראל המתקיים אחת לשנה. נתכנס בשעה 10:00 בבוקר מגן מאיר תל אביב, וב-11:45 נצעד יחד לקריית הממשלה כדי להשמיע קול ברור מול כל ממשלה שתקום!
שינוי האקלים קורה. זו עובדה. יש על כך קונצנזוס בקהילה המדעית. אנחנו בעיצומו של משבר אקלים והוא מסכן את כולנו. כולנו. ללא יוצא מן הכלל.
המזרח התיכון, המקום שבו אנחנו חיות וחיים, הוא אחד האזורים הראשונים לסבול מנזקי משבר האקלים ובצורה החמורה ביותר. כבר היום אנו חשות את ההשלכות באזורנו – הטמפרטורות הקיץ טיפסו לשיאים חדשים, מקורות מים חשובים במדינות האזור נמצאים בתהליך של התייבשות, אצלנו זוהי שנת הבצורה ה-6 ברצף (אבל מי סופר?).
ההערכות המדעיות מזהירות שאם לא תהיה גמילה מדלקים מזהמים והפסקת פליטות גזי החממה באופן מוחלט, המזרח התיכון יהפוך לאזור קשה – עד בלתי אפשרי – למחייה. משבר מים קשה יפקוד את כל מי ומה שחי, גלי חום יהפכו לחלק בלתי נפרד בחיים שלנו – התחזיות צופות שב-200 ימים בשנה הטמפרטורה הנמדדת תעמוד על 50 מעלות. דמיינו כביש שנמס מהחום, פגיעה קשה בחקלאות ובביטחון התזונתי שלנו, מיליוני פליטים מהמדינות השכונות שמגיעים לגבולות שלנו בגלל מצוקה קשה של מים ומזון.
אנחנו נמצאות בנקודת זמן קריטית בהיסטוריה האנושית, שמחייבת אותנו להתעורר ולפעול. אנחנו חייבות להיפטר מהדלקים המזהמים ולקדם מעבר מהיר וצודק לאנרגיות מתחדשות.
זה אפשרי. זה לא חלום רחוק. ואנחנו לא לבד.
תנועת האקלים העולמית היא אחת מהתנועות המוסריות הגדולות בהיסטוריה, מיליוני אזרחים ואזרחיות ברחבי העולם יוצאים יום יום לרחובות עירם בקריאה ברורה לממשלות העולם – עד עכשיו דיברתם, עכשיו תפעלו. כוחם של האזרחים והאזרחיות הוא מעל כל אדישות, שאננות ופחדנות של מקבלי ההחלטות. זה או אנחנו או כלום.
הצטרפו אלינו וביחד נעצור את משבר האקלים.
כדי שלא תפספסו הודעות חשובות, עדכונים, הזמנות לפעולות ועוד, פתחנו ערוץ וואטספ מיוחד לתנועה האזרחית לעצירת משבר האקלים ומצעד האקלים => https://chat.whatsapp.com/FSmMpabRgNZAgDlzdzkhXP
מוזמנות להפיץ בקבוצות, לשותפות ולחברות
אנחנו זקוקים לך! הירשם/י עכשיו בטופס להתנדב בהפקה והכנות המצעד >> https://goo.gl/EqQRao
המצעד בשיתוף עם הרשות לאיכות סביבה וקיימות בעיריית תל אביב-יפו, ויהיה אירוע השיא של חודש הקיימות, חודש שלם של אירועי קיימות ברחבי העיר

הפלגה לשמורה הימית אבטח
2019-03-22 09:30 - 14:00
לרגל היום העולמי למען החי בבר, המוקדש לסביבה הימית, נחגוג איתכם את החיים בים בהפלגה בשמורת הטבע הימית אבטח
בתוכנית
9:30-10:00 התכנסות וכיבוד קל
10:00-10:30 הרצאה על יונקים ימיים – ד"ר אביעד שיינין
10:30-12:30 הפלגה לשמורת הטבע הימית אבטח
12:30-13:00 נסיעה לחוף ניצנים
13:00-14:00 ניקוי חוף ניצנים (שמורה ימית אבטח).
ההפלגה תצא מהמרינה באשדוד.
בסיור הימי נכיר את בעלי החיים הייחודים לשמורה, נשמע הסברים על השמורה הימית, ואולי גם נפגוש את להקת הדולפינים שמצויה באזור. בתום ההפלגה נערוך ניקיון חוף של שמורת אבטח.
האירוע מאורגן על ידי "אנשי הים התיכון" בשיתוף מחמל"י, ורשות הטבע והגנים
פרטים נוספים – מייקל רפאל 054-5442776

לחלום בכחול - סודות הים
2019-03-11 19:00
אלון צנגוט מזמין אתכם למסע עולמי ביעדי צלילה מפורסמים וגם באתרים מוכרים פחות. ההרצאה מלווה בצילומים תת ימיים מיוחדים ומרהיבים, ובין נושאיה: מושגים בעולם הצילום התת ימי, מדוע לוויתנים שרים מתחם למים? והכרת עולם ימי מופלא ושונה דרך עיניו של אלון.
אלון צנגוט הוא בוגר קורס חובלים של חיל הים ומאז 2005 לא עזב את העולם שמתחת לפני השטח. אלון מנהל קהילת צוללים במסגרתה מוציא הרפתקאות צלילה ליעדים הכי מטורפים בעולם.
למידע נוסף על אלון והקבוצה היכנסו לאתר www.flyingcamel.co.il
ההרצאה בפוצקר, מועדון צלילה, רחוב המעפילים 8, נהריה

פותחים סמסטר - מקדמים שמורות ימיות
2019-03-10 19:00
הים בסכנה. דיג, קידוחי גז ונפט, שפכים ואשפה מאיימים כל הזמן על החיים בו, וזו העת לפעול.
מה הן שמורות טבע ימיות ולמה יש כל כך מעט מהן בישראל? מהי חשיבות הים כמערכת אקולוגית? מה הן ההשלכות להרס הסביבה הימית? ומה אפשר לעשות?
לקראת פתיחת הסמסטר, בוא האביב ומצעד האקלים, מוזמנות ומוזמנים מאוד להגיע, לשתות בירה, לשמוע ולהבין איך שמורות טבע ימיות יכולות להציל את הים שלנו ולסייע במניעת משבר האקלים.
נתראה ביום ראשון, ה-10.03 בשעה 19:00 בדרמה בר המגניב (רח' נחלת בנימין 52, ת"א)
הרשמה לאירוע בטופס—>https://goo.gl/forms/pZWlQmWtumC8yoqE2

ניקיון חופים
2019-03-08 14:00 - 17:00
ביום שישי הקרוב 8.3, אנחנו מזמינים אתכם להגיע לחופי הים, לפגוש את צוות רשות הטבע והגנים הכולל את פקחי היחידה הימית מדריכים, ומתנדבים קבועים ברשות, לשמוע מהן שמורות טבע ימיות, וגם להפשיל שרוולים ולסייע בניקיון חוף.
האשפה הנמצאת בחופי הים מקורה כמובן בנו, בני האדם. בימי החורף הגשומים והסוערים האשפה עוברת מהחוף אל הים נפלטת חזרה ובדרך פוגעת בבעלי חיים ימיים רבים.
הפעילות בשיתוף עולמון פיזיקה של משרד החינוך וקואליציית אנשי הים התיכון – Mediterranean People, הפועלת בכמה מוקדים בארץ ושיתוף קהילה לקידום הכרזה על שמורות טבע ימיות.
להלן רשימת החופים שבהם יתקיים המבצע:
שמורת הטבע חוף גדור,
גן לאומי נחל אלכסנדר מתחם חוף בית ינאי,
שמורת טבע נחל פולג,
גן לאומי חוף השרון,
גן לאומי חוף פלמחים,
שמורת הטבע חולות ניצנים
ושמורת הטבע חולות זיקים.
ההשתתפות מחייבת הרשמה מראש,
אז שלחו לנו מייל: mitnadvim.mercaz@npa.org.il
או הודעת ווצאפ: 053-7762057
ואנחנו כבר נדאג ליתר.
צילום מיכל וימר לוריא

חלק שני - הכשרת מתנדבים שמורת אבטח
2019-02-25 20:00

קורס הכשרת מתנדבים - קהילה הימית אבטח
2019-02-11 20:00

קורס הכשרה - קהילת ים השרון. מפגש רביעי
2019-01-29 19:00
מפגש 4 בקורס הכשרה.
במפגש זה נתחלק לצוותים ונגבש את היזמות.
ההרשמה מלאה.

ארוע סביבתי להכרת ערכי הטבע ורצועת החוף והים היחודית של שבי ציון
2019-01-26 10:30 - 13:00
ארוע סביבתי להכרת ערכי הטבע ורצועת החוף והים היחודית של שבי ציון שבמהלכו תיערך צלילת ניקיון, סיור מיוחד לכל הגילאים להכרת רצועת החוף החי והצומח. בסלעי החוף בהדרכת ד'ר שי שפיר, ראש החוג למדעי הסביבה במכללת "אורנים", הדרכות בנושא שמירת החוף והים, קבוצות צוללני " משמר הים ", ו"שומרי החוף והים – גליל מערבי.
הארוע הינו ללא עלות. ומאורגן על ידי "שומרי החוף והים – גליל מערבי " משמר הים"ו "אנשי הים התיכון"
לפרטים – יובל 0525578382

חוזרים לנטר אצות- ליד המכון לחקר ימים ואגמים בחיפה
2019-01-25 09:30 - 11:30
עונה שנייה של פרויקט ניטור אצות חומות בשמורות שקמונה יוצאת לדרך בחודש הקרוב! העונה צפוייה להימשך עד יוני.
המידע שמתקבל מפעילות זו חשוב מאוד לאור העובדה שידוע מעט על אצות אלו, וכן זה נותן לנו אישזהו אינדיקטור למצב הכללי של השמורה.
מפגש צוות ראשון לעונה יתקיים ביום שישי, 25.1 .
ניפגשים בשעה 9:30 ליד המכון לחקר ימים ואגמים, חיפה (בכניסה הצפונית של השמורה).
המפגש יכלול רענון והכשרה למצטרפים חדשים. עדכונים יימסרו בקבוצת הוואטסאפ של הפרויקט "טבע ימי בשמורת שקמונה".
מי שאינו חבר אך מעוניין להצטרף- נא לפנות אל רותם בטלפון: 0547925578

חיים בסרט ירוק: הקרנת הסרט Plastic Planet והרצאה על קמפיין אנשי הים התיכון
2019-01-21 18:30 - 20:30

ניקוי חופים
2019-01-18 13:00 - 16:00
אחרי גשמי הברכה שירדו, אנחנו מפשילים שרוולים למבצע הסברה וניקיון עם פקחי היחידה הימית של רשות הטבע והגנים ומזמינים אתכם להצטרף!
איפה?
רק תבחרו: גן לאומי חוף פלמחים, שמורת נחל פולג ,שמורת גדור, גן לאומי נחל אלכסנדר, חוף בית ינאי שמורת חולות זיקים ושמורת חולות ניצנים
מתי? יום שישי 18.1 בשעות 13:00 עד 16:00
נתראה בחוף 🏝
פרטים נוספים בדף הפייסבוק של רשות הטבע והגנים (צילום רשות הטבע והגנים)

ניקוי חוף וסיור פלט ים + שחרור צבים. חוף ניצנים
2019-01-18 12:30
אתם מוזמנים לאירוע של ניקוי חוף וסיור פלט ים + שחרור צבים בחוף ניצנים .החנייה בחוף ניצנים

קורס הכשרה - קהילת ים השרון. מפגש שלישי
2019-01-18 09:30 - 11:30
מפגש 3 – סיור בחוף הים הדרכה על הכרת הסביבה הימית והחופית בשילוב פעילויות של משתתפי הקורס.
ההרשמה מלאה.
